《次韵赋南山广莫轩》
宋代·陈著

洗眼来看广莫诗，烟霏空翠雨微微。
四平地上一山起，独拄天南群望归。
乔木不随兵焰劝，好云时入寺门飞。
乾坤浩荡难言处，猛拍阑干阁口机。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。